Szeptember 14.

Névnapok: Roxána. Szeréna + Armida, Armilla, Emerita, Rexana, Roxán,  Rozanna, Rozita, Szerénke, Szerénusz, Szerény, Szonóra

Események 
 1294 – Monoszló Lodomér esztergomi érsek kiközösíti az esztergomi mészárosokat, mert az esztergomi káptalan sérelmére áthelyezték a mészárszéket.
 1374 – V. Leó örmény királyt és feleségét Soissons Margit királynét Kis-Örményország fővárosában, Sziszben királlyá és királynévá koronázzák.
 1374 – Oghruy Mária özvegy örmény királyné Sziszben feleségül megy Matthieu Chappes ciprusi lovaghoz, V. Leó örmény király koronázása alkalmából
 1402 – Luxemburgi Zsigmond német-római császár, magyar és cseh király, fiúörökös nélküli halála esetére IV. Albert osztrák herceget teszi meg örökösévé. 
 1509 – Földrengés Konstantinápolyban, az Oszmán Birodalom fővárosában. Egy városrész teljesen romba dőlt. A katasztrófa 13 000 ember életét követelte.
 1648 – Nemzeti zsinat Nagyszombatban.
 1658 – Barcsay Ákost Erdély fejedelmévé választják.
 1672 – Az enyickei csata: a bujdosók legyőznek egy császári sereget Kassa környékén.
 1782 – Giuseppe Sarti Fra i due litiganti il terzo gode című operájának ősbemutatója a milánói Teatro alla Scalában.
 1812 – A visszavonuló oroszok felgyújtják a Napóleon csapatai által megszállt Moszkvát.
 1861 – Megnyitja kapuit a Széchenyi lánchíd budai hídfőjénél a Budai Népszínház. 
 1866 – George K. Anderson feltalálja az írógépszalagot. 
 1872 – Kitör Magyarországon az utolsó nagy kolerajárvány. A halálos áldozatok száma hivatalos kimutatás szerint 250 ezer.
 1892 – Kossuth Lajos Budapest díszpolgára lesz. 
 1901 – Theodore Roosevelt lesz az Amerikai Egyesült Államok 26.  elnöke.
 1911 – Kijevben merénylet áldozata lesz Pjotr Arkagyjevics Sztolipin orosz miniszterelnök, aki négy nappal később belehal sérüléseibe.
 1914 – Lemond Helmuth Johannes Ludwig von Moltke német vezérkari főnök, helyére Erich von Falkenhayn lép.
 1914 – A trinidadi ütközet során egy brit és egy német segédcirkáló vív tűzharcot egymással az Atlanti-óceán déli részén.
 1930 – A német nemzetiszocialisták az országgyűlési választásokon első ízben érnek el magas szavazatarányt (18,3%), s 107 képviselővel (1928-ban 12 képviselőjük volt) a második legnagyobb parlamenti csoportot alkotják.
 1944 – Brit-amerikai légitámadás éri a Budapesti Közlekedési Múzeumot. Az épület súlyosan megrongálódik, a repülőgép-gyűjtemény  teljesen megsemmisül. A kiemelkedően értékes (1:5 léptékű) vasúti-kocsi modellek nagy része elpusztul. Bombatámadás a tatai vasútállomás ellen. Devecserben amerikai vadászgépek támadnak egy magyar tehervonatra. 
 1954 − Végrehajtják a Szovjetunióban a tockojei kísérleti atomrobbantást. 
 1955 – Konrad Adenauer német szövetségi kancellár szovjet vezetőkkel tárgyal a Szovjetunióba hurcolt német hadifoglyok hazaszállításáról és a diplomáciai kapcsolatok felvételéről. 
 1957 – A Biztonsági Tanács elítéli a Szovjetunió magyarországi beavatkozását az 1956-os forradalom ellen. 
 1959 – A szovjet Luna–2 űrszonda becsapódik a Holdba.
 1960 – Az olajtermelő országok az OPEC-be tömörülnek. 
 1964 – Walt Disney megkapja a Fehér Házban a Szabadságért érmet. 
 1984 – A Duna Kör felhívással fordul az osztrák közvéleményhez, tiltakozásul a bős–nagymarosi vízlépcsőrendszer megépítése ellen.
 1992 – A hat legnagyobb szakszervezeti tömörülés több évig tartó viták után megállapodik a szakszervezeti vagyon felosztásáról. A kormány a megállapodáson kívül maradó kisebb szervezetekre hivatkozva csak három hónappal később hagyja jóvá a megállapodást. 
 1992 – Megkezdik (és október 18-áig befejezik) Budapest közterületeiről a korábbi rendszerhez köthető szobrok és emlékművek eltávolítását, a Szabadság-téren álló szovjet emlékmű kivételével. Az emlékműveket az e célra létrehozott Memento Parkban helyezik el.
 1993 – Súlyos detonáció egy békásmegyeri panelházban, amelynek 7 halottja és 10 sebesültje van. 
 1994 – Megnyitják a 4 milliárd forintos költséggel újjáépített budapesti Nagyvásárcsarnokot. 
 2000 – Juan Antonio Samaranch 20 év után lemond a NOB elnöki pozíciójától. 
 2003 – Laky Zsuzsanna személyében magyar lány lesz Európa szépe a párizsi döntőn.
 2007 – Elindul a japán Kaguja (SELENE) holdszonda.
 2015 – A LIGO gravitációs hullámokat megfigyelő obszervatórium mindkét detektora gravitációs hullámokat észlel, ezzel igazolva Einstein utolsó elméletét.

Sportesemények 
Formula–1
 1980 –  olasz nagydíj, Imola - Győztes: Nelson Piquet  (Brabham Ford)
 2003 –  olasz nagydíj, Monza - Győztes: Michael Schumacher  (Ferrari)
 2008 –  olasz nagydíj, Monza - Győztes: Sebastian Vettel  (Toro Rosso Ferrari)

Születések 
 775 – IV. León bizánci császár, a Bizánci Birodalom császára († 780)
 1486 – Agrippa von Nettesheim (er. neve: Heinrich Cornelius) német természetfilozófus, okkultista († 1535)
 1745 – Bruna Xaver Ferenc magyar jezsuita rendi egyetemi tanár († 1817)
 1760 – Luigi Cherubini itáliai születésű zeneszerző († 1842)
 1791 – Franz Bopp német nyelvész, az összehasonlító nyelvtudomány egyik megalapítója († 1867)
 1817 – István nádor (István Ferenc Viktor osztrák főherceg), József nádor fia († 1867)
 1821 – Szelestey László magyar költő († 1875)
 1830 – ifj. Lendvay Márton magyar drámai színész († 1875)
 1852 – Cserháti Sándor magyar mezőgazdasági szakíró, gazdasági akadémiai tanár († 1909)
 1859 – Jānis Čakste lett politikus, az ország első elnöke († 1927)
 1864 – Viscount Cecil of Chelwood (er. Lord Robert Cecil), angol Nobel-békedíjas politikus († 1958)
 1882 – Boczonádi Szabó Imre  magyar miniszteri számvizsgáló, lapszerkesztő, méhész, országgyűlési képviselő († 1969)
 1887 – Karl Taylor Compton fizikus, atombomba-tudós († 1954)
 1890 – Horváth Ferenc jogász, gyáros, országgyűlési képviselő († ?)
 1901 – Andrej Andrejevics Vlaszov szovjet-orosz katonatiszt, a Vörös Hadsereg tábornoka, német kollaboráns († 1946)
 1902 – Nyikolaj Iljics Kamov szovjet repülőgéptervező, vezetésével a Kamov-tervezőirodában fejlesztették ki a Ka típusjelű helikoptereket († 1973)
 1907 – Solomon Asch amerikai pszichológus († 1996)
 1910 – Jack Hawkins angol színész („Ben-Hur”) († 1973)
 1910 – Rolf Liebermann svájci zeneszerző („Leonore”) († 1999)
 1917 – Mack Hellings amerikai autóversenyző († 1951)
 1918 – Georges Berger belga autóversenyző († 1967)
 1919 – Ranódy László Kossuth-díjas magyar filmrendező († 1983)
 1920 – Simonyi Imre magyar költő, újságíró, szerkesztő († 1994)
 1920 – Alberto Calderón argentin matematikus († 1998)
 1920 – Mario Benedetti (teljes neve Mario Orlando Hamlet Hardy Brenno Benedetti Farugia) uruguayi újságíró, esszéista, költő, író († 2009)
 1922 – Rozsos István magyar színész († 1963)
 1929 – Hans Clarin, német színész († 2005)
 1932 – Rónai András (Avraham Ronay) magyar származású izraeli színész († 1994)
 1934 – Gáti Károly (Charles Gati) magyar származású amerikai közíró, történész
 1936 – Nicol Williamson skót színész (Merlin az „Excalibur”-ban) († 2011)
 1938 – Leonard Frey komikus, színész („Hegedűs a háztetőn”) († 1988)
 1942 – Czakó Gábor Kossuth-díjas magyar író, műkritikus, a nemzet művésze
 1945 – Dr. Kneffel Pál magyar orvos, osztályvezető főorvos, kórházi főtanácsos, Szombathely
 1947 – Sam Neill északír születésű új-zélandi színész
 1950 – Bruzsenyák Ilona Európa-bajnok atléta
 1950 – Masami Kuwashima japán autóversenyző
 1954 – Pálfy Margit magyar színésznő, előadóművész
 1956 – Gyurgyák János magyar történész, szociológus, lapszerkesztő, könyvkiadó
 1957 – Steven Jay Russell hírhedt texasi csaló
 1960 – Róth Antal magyar labdarúgó, edző
 1960 – Melissa Leo Oscar- és Golden Globe-díjas amerikai színésznő
 1962 – Tompos Zoltán korábbi nemzetközi partbíró, asszisztens, labdarúgó-játékvezető.
 1964 – Novák Eszter Jászai Mari-díjas rendező
 1967 – Xantus Barbara magyar színésznő, filmszínésznő, szinkronszínész
 1968 – Dorogi Barbara magyar színésznő, énekesnő
 1970 – Térey János magyar író, költő, műfordító († 2019)
 1973 – Pavel Novotný cseh labdarúgó
 1977 – Ferenczi István magyar válogatott labdarúgó, jelenleg a Ferencváros csatára
 1978 - Ron DeSantis amerikai politikus, ügyvéd
 1979 – Balaskó Iván magyar labdarúgó, jelenleg a Paksi FC játékosa
 1980 – Jordán Adél magyar színésznő
 1981 
Taylor Milne kanadai sprinter
Miyavi, japán rockzenész
 1983 – Amy Winehouse többszörös Grammy-díjas angol énekesnő, dalszerző († 2011)
 1984 – Adam Lamberg amerikai színész
 1986 – A.J. Trauth amerikai színész
 1987 – Manuel Koll osztrák műkorcsolyázó
 1989
 Jesse James amerikai színész
 Logan Henderson – amerikai színész, énekes
 I Dzsongszok – dél-koreai modell, színész

Halálozások 
 258 – Karthágói Szent Ciprián, karthágói püspök (* 200 körül)
 891 – VI. István pápa
 1321 – Dante Alighieri olasz költő, az „Isteni Színjáték” szerzője (* 1265)
 1712 – Giovanni Domenico Cassini olasz származású francia csillagász (* 1625)
 1851 – James Fenimore Cooper amerikai író, a „Bőrharisnya” és más indiántörténetek szerzője (* 1789)
 1882 – Georges Leclanché francia kémikus (* 1839)
 1901 – William McKinley az Amerikai Egyesült Államok 25. elnöke, hivatalban 1897–1901-ig (* 1843)
 1905 – Pierre Savorgnan de Brazza felfedező, a Kongó vidékének feltárója (* 1852)
 1915 – Abonyi Andor (er. Auszterlitz Andor) magyar költő, szerkesztő (* 1887)
 1916 – José Echegaray y Eizaguirre spanyol drámaíró, politikus (* 1832)
 1926 – Rudolf Christoph Eucken Nobel-díjas német filozófus (* 1846)
 1927 – Isadora Duncan amerikai táncosnő (* 1877)
 1937 – Tomáš Garrigue Masaryk cseh filozófus, politikus, Csehszlovákia első köztársasági elnöke (* 1850)
 1971 – Fenyő Andor Endre Munkácsy Mihály-díjas festőművész, műkritikus (* 1904)
 1979 – Pátzay Pál magyar szobrászművész, éremművész (* 1896)
 1982 – Grace Kelly Oscar-díjas amerikai színésznő, 1956-tól monacói hercegné (* 1929)
 1984 – Janet Gaynor, az első színésznő, aki megkapta a legjobb női főszereplő Oscar-díjat, mellyel három filmben nyújtott alakításáért tüntették ki 1928-ban, ez egyedülálló a Filmakadémia történetében. (* 1906)
 1986 – Galambos Lajos magyar író, dramaturg (* 1929)
 1986 – Vargha Kálmán magyar irodalomtörténész, kritikus, bibliográfus (* 1925)
 1991 – Julie Bovasso amerikai színésznő („Saturday Night Fever”) (* 1930)
 1992 – Jankó József magyar agrárközgazdász, egyetemi tanár (* 1909)
 1993 – Bólya Péter magyar író (* 1944)
 1999 – Bozay Attila magyar zeneszerző (* 1939)
 2006 – Hargitay Miklós magyar származású amerikai testépítő világbajnok (* 1926)
 2007 – Sipos András magyar színész, zenész (* 1954)
 2009 – Patrick Swayze amerikai színész (* 1952)
 2010 – Gennagyij Ivanovics Geraszimov szovjet-orosz politikus, külügyi szóvivő, nagykövet (* 1930)
 2017 – Mőcsényi Mihály Kossuth-díjas magyar kertészmérnök, tájépítész, egyetemi tanár (* 1919)
 2020 – Bertók László Kossuth-díjas magyar költő, író (* 1935)
 2021 – Póka Egon Máté Péter-díjas magyar basszusgitáros, zeneszerző (* 1953)
 2022 – Wittner Mária 1956-os forradalmár, országgyűlési képviselő (* 1937)
 2022 – Irene Papas görög színésznő, énekesnő (* 1929)

Nemzeti ünnepek, emléknapok, világnapok 

 A keresztény egység napja
 A katolikus, jótékonykodó nemes asszonyokat tömörítő Csillagkeresztes Rend ünnepnapja
 Nicaragua: A San Jacintó-i csata ünnepe, 1856

Vallási Ünnepek 
 Szent Kereszt felmagasztalása ünnepe

Jegyzetek 

Szeptember napjai